നാടിനെ നടുക്കിയ ദൃശ്യ കൊലക്കേസ് 518 പേജുള്ള കുറ്റപത്രം: 81 സാക്ഷികള് : 80 തൊണ്ടിമുതലുകള് ദൃശ്യ കൊലക്കേ സിന്റെ കുറ്റപത്രം ഇന്ന് പെരിന്തല്മണ്ണ ജുഡീഷ്യല് ഒന്നാം ക്ലാസ് മജിസ്ട്രേട്ട് കോടതിയില് സമര്പ്പിക്കും മലപ്പുറം: നാടിനെ നടുക്കിയ ദൃശ്യ കൊലക്കേസില് 518 പേജുള്ള കുറ്റപത്രം കോടതിയില് സമര്പ്പിച്ച് അന്വേഷണ സംഘം. പെരിന്തല്മണ്ണ ജുഡീഷ്യല് ഒന്നാം ക്ലാസ് മജിസ്ട്രേട്ട് കോടതിയിലാണ് കുറ്റപത്രം നല്കിയത്. ജൂണ് 17നാണ് പ്രണയം നിരസിച്ചതിന്റെ പേരില് ദൃശ്യയെ 21 സഹപാഠിയായിരുന്ന വിനീഷ് വിനോദ് 21 കുത്തിക്കൊന്നത്. കൃത്യം നടന്ന് 57ാമത്തെ ദിവസമാണ് കുറ്റപത്രം നല്കിയത്. കേസില് 81 സാക്ഷികളെ പൊലീസ് ചോദ്യം ചെയ്തു. 80 തൊണ്ടിമുതലുകളും അനുബന്ധ രേഖകളും സമര്പ്പിച്ചിട്ടുണ്ട്. വിനീഷ് നിലവില് റിമാന്ഡിലാണ്. ഒറ്റപ്പാലം നെഹ്റു കോളജില് എല്എല്ബി മൂന്നാം വര്ഷ വിദ്യാര്ഥിനിയായ ദൃശ്യയെ വീട്ടിലെ കിടപ്പുമുറിയില് കയറിയാണ് വിനീഷ് കുത്തിക്കൊന്നത്. ദേഹത്ത് 20ലേറെ മുറിവുകളുണ്ടായിരുന്നു. അക്രമം തടയാനുള്ള ശ്രമത്തിനിടെ ദൃശ്യയുടെ സഹോദരിക്കും പരുക്കേറ്റിരുന്നു. ജില്ലാ പൊലീസ് മേധാവിയുടെയും പെരിന്തല്മണ്ണ ഡിവൈഎസ്പിയുടെയും മേല്നോട്ടത്തില് എഎസ്ഐമാരായ സുകുമാരന്, ബൈജു, സീനിയര് സിപിഒമാരായ ഫൈസല് കപ്പൂര്, ഷിഹാബുദ്ദീന് എന്നിവരാണ് കേസ് അന്വേഷിച്ചത്. കൊലപാതകം നടന്നതിന്റെ തലേന്ന് രാത്രി ദൃശ്യയുടെ അച്ഛന്റെ പെരിന്തല്മണ്ണയിലെ പി കെ ടോയ്സ് എന്ന വ്യാപാരസ്ഥാപനത്തിന് തീയിട്ടശേഷമാണ് പ്രതി വീട്ടിലെത്തി കൊല നടത്തിയത്. സംഭവശേഷം ഓട്ടോയില് രക്ഷപ്പെടാന് ശ്രമിച്ച വിനീഷിനെ നാട്ടുകാരുടെയും ഓട്ടോ ഡ്രൈവര് ജൗഹറിന്റെയും സുഹൃത്ത് സുബിന്റെയും ഇടപെടലില് പൊലീസ് സ്റ്റേഷനില് എത്തിക്കുകയായിരുന്നു. അന്നത്തെ ഡിവൈഎസ്പി കെ എം ദേവസ്യ, മലപ്പുറം സ്പെഷല് ബ്രാഞ്ച് ഡിവൈഎസ്പി സാജു കെ എബ്രഹാം, സിഐ സജിന് ശശി, എസ്ഐ ശ്രീജിത്ത് എന്നിവരടങ്ങിയ സംഘമാണ് ആദ്യഘട്ടത്തില് കേസ് അന്വേഷിച്ചത്. വീട്ടില് അതിക്രമിച്ച് കയറല് ഐപിസി 450, കൊലപാതകം 302, കൊലപാതക ശ്രമം 307 എന്നീ വകുപ്പുകളാണ് പ്രതിക്കെതിരെയുള്ളത്. പ്രതി വിനീഷ് റിമാന്ഡിലാണ്